**Otvorena prva lidl prodavnica u senti**

**Stanovnici Sente od danas imaju priliku da svakoga dana iskuse najbolji odnos cene i kvaliteta u prvoj Lidl prodavnici u njihovom gradu na adresi Petefi Šandora 45, koju su tradicionalnim presecanjem vrpce otvorili predsednik opštine Senta Rudolf Cegledi i rukovodioci Lidl prodavnice.**

„*Otvaranjem prve prodavnice u Senti obeležili smo početak otvaranja Lidlovih prodavnica u ovoj godini*. *U ime Lidl tima sa više od 3.000 zaposlenih želim sreću i našim novim kolegama u Senti. Sigurni smo da će potrošači uživati u jedinstvenom iskustvu kupovine po kojem je Lidl poznat****“,*** izjavila je **Martina Petrović, rukovodilac Korporativnih komunikacija u Lidlu Srbija.**

Ono što Lidl čini posebnim jeste brza kupovina, jer široki rafovi i brze kase obezbeđuju kupovinu bez čekanja u redu. Lidl donosi i specifične kratkotrajne ponude, pa će Senćani imati priliku da uživaju i u Deluxe i Favorina ekskluzivnim proizvodima povodom predstojećih praznika. Na raspolaganju im je i „Lidl Plus“ aplikacija putem koje, kao deo Lidlovog programa lojalnosti, mogu da ostvare brojne pogodnosti u vidu dodatnih ušteda, kao i da učestvuju u aktuelnoj rođendanskoj nagradnoj igri sa vrednim nagradama poput BMW automobila, iPhone telefona i vaučera za kupovinu u Lidl prodavnicama.

Prve potrošače u prodavnici u Senti dočekala je pažljivo odabrana ponuda sa više od 1.800 proizvoda i otvaračke cene sa popustima i do 38%, među kojima su se našle krofne punjene kakao kremom, kao i sveže mleko.

U izgradnji ove prodavnice je učestvovalo oko 20 srpskih firmi podizvođača, a kompanija Lidl je u sklopu gradnje finansirala i rekonstrukciju obližnje pešačke staze.

**„***Za život jednog grada je od neprocenjive važnosti pružiti dobre uslove života građanima. U tom pogledu Lidl prodavnica je značajna za razvoj cele regije. Pored komunalne, zdravstvene i obrazovne infrastrukture ništa manje važna nije ni trgovinska, a ova prodavnica doprinosi njenom dodatnom razvoju.***“,** izjavio je **predsednik opštine Senta** **Rudolf Cegledi** i zahvalio kompaniji Lidl Srbija što je prilikom izgradnje prodavnice vodila računa da se svo zelenilo u okolini sačuva**.**

Više od 25 novih zaposlenih u ovoj prodavnici prošlo je adekvatnu obuku i ima konkurentne uslove rada, gde im je pored svakog plaćenog minuta rada, petodnevne radne nedelje dostupan i veliki broj benefita, poput privatnog zdravstvenog osiguranja za sve zaposlene pod jednakim uslovima. Podsećamo da je Lidl nedavno svim svojim zaposlenima uz februarsku platu obezbedio bonus u iznosu od 50% zarade i da je najavio povećanje plate svim zaposlenima od marta, što za prodavce znači povećanje u iznosu od oko 10%.

Povodom otvaranja, Lidl je obezbedio i posebne pakete „Bebina čarobna kutija“ koji su podrška za sve mame iz Sente koje se porode u Opštoj bolnici Sente, u nedelji nakon otvaranja Lidla u ovom gradu, tačnije od 9. do 16. marta.

Radno vreme prodavnice u Senti je od 8 do 21 čas svakog dana u nedelji.

**O Lidlu**

Kompanija Lidl, kao deo nemačke Švarc grupe (Schwarz Gruppe), predstavlja jednog od vodećih prehrambenih trgovinskih lanaca u Nemačkoj i Evropi. Posluje u 32 zemlje širom sveta, sa oko 12.000 prodavnica, kao i više od 200 logističkih centara i skladišta u 31 zemlji sveta.

Lidl je u Srbiji svoje prve prodavnice otvorio u oktobru 2018. godine i trenutno ima 66 prodavnica u 38 gradova širom zemlje. Imamo dugoročne planove sa ciljem da potrošačima širom Srbije ponudimo jedinstveno iskustvo kupovine i najbolji odnos cene i kvaliteta, po čemu smo prepoznati u svetu. Na osnovu sertifikovanja od strane Top Employers Institute za najboljeg poslodavca, Lidl je nosilac sertifikata „Top Employer Serbia“ i „Top Employer Europe” već treću godinu zaredom.

**Kontakt za medije:**

Dragana Milačak, RED Communication, Email: [dragana.milacak@redc.rs](mailto:dragana.milacak@redc.rs) , Mob: +381 64 875 2671

Sara Trajković, RED Communication, Email: [sara.trajkovic@redc.rs](mailto:sara.trajkovic@redc.rs), Mob: +381 65 563 66 08

[press@lidl.rs](mailto:press@lidl.rs)

[www.lidl.rs](https://www.lidl.rs/)

[Media centar LINK](https://www.lidl.rs/sr/Press-883.htm)

[Instagram Lidl Srbija](https://www.instagram.com/lidlsrbija/)